ועדת העבודה, הרווחה והבריאות, כנסת 18, פרוטוקול מספר 777, 2012-09-09 12:15

חיים כץ: צהריים טובים, היום יום ראשון בשבוע, כ"ב באלול, ה-9 לספטמבר 2012, ואני מתכבד לפתוח את ישיבת ועדת העבודה, הרווחה והבריאות.

חיים כץ: הנושא – הצעת חוק ההנדסאים והטכנאים המוסמכים.

חיים כץ: הצעת חוק פרטית שלי שבאה לעשות סדר בלימוד הטכנולוגי, שלדעתי היום הוא מקופח ביחס ללימודים האקדמאים האחרים של מדעי החברה ומדעי הרוח.

חיים כץ: 1,800 שעות לימוד שמספיקות לקבלת תואר בגיאוגרפיה, בהיסטוריה ואפילו בעריכת-דין לפעמים, לא מספיקות בשביל להיות הנדסאי.

חיים כץ: ואני לא רוצה להיכנס לרמת הלימודים; לא רוצה להיכנס למתמטיקה שצריך לדעת בשביל להיות הנדסאי אלקטרוניקה, מול המתמטיקה שצריך ללמוד כדי לקבל תואר בהיסטוריה; וההשקעה והלימודים בבית – לא רוצה להיכנס לזה בכלל.

חיים כץ: ישבו עשרות דיונים או עשרות ישיבות ועשרות מפגשים, והעניין הזה הולך להיגמר במושב הזה, ואני מבין שאפילו יכול להיות שיהיו בחירות.

חיים כץ: ואללה, אז נעבור היום למתכונת הזאת, אחרי שדנתם ודשתם.

חיים כץ: נקריא היום את החוק – כל מה שמסכימים עליו, והיו הסכמות ביניכם – אנחנו מצביעים על זה; כל מה שלא מסכימים – יש לכם התדיינות נוספת.

חיים כץ: הדיון הבא יהיה ביום חמישי אחרי יום כיפור, 27 בחודש, 11:00 בבוקר פה.

חיים כץ: יהיה לכם זמן לסיים את כל המחלוקות שלכם, אבל נגמרו המשחקים.

חיים כץ: ואם אראה שהיום אתם מדברים על דברים שכבר סיכמתם ואתם לא מסכמים, אז אולי נעשה היום ג'סטה ונגמור הכול היום.

חיים כץ: אם למישהו נדמה שהוא הולך להרוויח ממה שלא סוכם, אז נגמור הכול היום, ואחר כך ניפגש במליאה ונראה איך העסק עובד.

חיים כץ: אז כל אלה שבאים לעצב את החוק, זה בסדר.

חיים כץ: המחוקק זה אני.

חיים כץ: והחוק יצא מפה כמו שאני רוצה.

חיים כץ: אף אחד פה חוץ ממני, אין פה אף חבר כנסת, הוא לא המחוקק.

חיים כץ: רוצה לחוקק, יתמודד בבחירות, ייבחר, יהיה מחוקק, ואז יעשה מה שהוא רוצה.

חיים כץ: אני לא מדבר על דברים שהם לא חוקתיים.

חיים כץ: אם הם לא חוקתיים, יש לי את היועצת המשפטית, תגיד, חיים, זה לא חוקתי – זה בסדר.

חיים כץ: אני מקווה שלאף אחד לא יצוץ פתאום משהו בעניין כל ההסכמות שהגעתם אליהן כי במושב הזה, בפגרה הזאת החוק גמור, תכניסו לכם טוב-טוב לראש.

חיים כץ: ואני רוצה שזה יבוא בהסכמה, אבל למה שאני התכוונתי.

חיים כץ: אם זה לא מה שהתכוונתי, אז לא צריך כלום.

חיים כץ: ואללה, לא צריך כלום.

חיים כץ: אז ניפגש במליאה, ונראה אם יהיה מה שאני התכוונתי או מה שאתם רוצים לעצב.

חיים כץ: ואני מקווה שאתם מבינים על מה אני מדבר פה.

חיים כץ: נעבור להקראה של החוק.

נירה למאעי רכלבסקי: אפשר רק הערה לסדר קודם שאקריא?

חיים כץ: כן, מה שאת רוצה.

נירה למאעי רכלבסקי: שלום לכולם, על השולחן היום יש את הנוסח שאנחנו קוראים, במקביל יש את הנוסח עם הערות של משרדי הממשלה, חלקם גם הערות שלי.

נירה למאעי רכלבסקי: חלקם, אגב, כבר הוטמעו בנוסח שנמצא מולכם, אז כך ש - - -

חיים כץ: מספיק שפה אחד יגיד: אני מתנגד לסעיף הזה – עוברים הלאה.

חיים כץ: לא רוצה הסברים, לא רוצה כלום, מישהו אומר: מתנגד אני, תודה רבה, להתראות, לא מצביעים על זה.

חיים כץ: כל מי שיש פה לא צריך להסביר מה, מו, למה ואיך.

חיים כץ: מתנגד – אומר: מתנגד אני, הולכים הלאה.

חיים כץ: אני רוצה לראות על מה בכלל אנחנו מסכימים פתאום כשכולם יסכימו.

חיים כץ: איפה שיש התנגדויות, מזיזים הצדה.

נירה למאעי רכלבסקי: כן, יש מקומות עם הערות קטנות שלי שאני חושבת שהן - - -

חיים כץ: לא נעשה פה דיון.

חיים כץ: מה שנקריא עובר הלאה.

דוד ימין: - - -

חיים כץ: עוד לא התחלנו להקריא.

דוד ימין: הוא מקדמי והוא בדיוק קשור למקרה.

דוד ימין: יש לנו מחלוקת פנימית, היא לא אמורה לייצר שום התנגדות.

דוד ימין: זו מחלוקת פנימית שלנו רק כל נוסח שבו כתוב "המכון להכשרה טכנולוגית".

דוד ימין: המשרד שלנו עוד מתלבט אם זה יהיה "האגף להכשרה מקצועית באמצעות המכון" או לא, זה לא אמור להקרין בכלל, שוב פעם, על האישור, זו בעיה פנימית שלנו, רק שזה יהיה ברור ולפרוטוקול.

דוד ימין: את הניסוח נקבל, את זה נשנה אחר כך.

דוד ימין: זה הכול.

חיים כץ: זה דברים שאתם צריכים לסיים.

נירה למאעי רכלבסקי: זה ממש חדש.

נירה למאעי רכלבסקי: לא שמעתי את זה עד עכשיו.

דוד ימין: כן, זה חדש.

דוד ימין: זה חדש גם עבורי.

דוד ימין: גם אני שמעתי את זה ביום חמישי.

חיים כץ: תקשיב, כל הניסוחים שאין בהם ממש – איך יקראו לילד, אם יקראו לו יעקב או משה – תעשו את זה אחר כך, זה לא מעניין.

חיים כץ: יש פה כמה מחלוקות עקרוניות שיסוכמו ביני לבין שר התמ"ת לבין שר החינוך.

חיים כץ: אני מקווה שגם פה, אם הם לא יגיעו להסכמה, אז מישהו יקבל על הראש.

חיים כץ: שיהיה ברור, אני לא הולך לשחק.

חיים כץ: יש זמן למשחקים ויש זמן לקבל החלטה.

חיים כץ: שיחקנו מספיק שנים, קבלו החלטות לטוב ולרע.

חיים כץ: אם אפול במליאה – נפלתי.

חיים כץ: אז יהיה לנו זמן אחר כך לשחק כמה שאנחנו רוצים.

חיים כץ: תעברי להקראה, בבקשה.

נירה למאעי רכלבסקי: אני מתחילה להקריא.

נירה למאעי רכלבסקי: אני כבר אומרת שכל סיפור הסיעוף נתון עדיין לשינוי – בסוף נוסח החוק נדון בזה.

חיים כץ: בסדר, אין בעיה.

נירה למאעי רכלבסקי: בסוגריים – זאת ההערה שקיבלנו.

חיים כץ: כן, בסדר.

דוד ימין: זה - - -

חיים כץ: היא דיברה, אתה לא מקשיב.

חיים כץ: היא אמרה את מה שאמרת.

דוד ימין: לא, לא.

נירה למאעי רכלבסקי: לא.

נירה למאעי רכלבסקי: יש להם גם הערה לסעיף.

דוד ימין: לא, הערה לסעיף הבא בעניין חלוקת הסמכויות בין המשרדים.

חיים כץ: הסברתי שפה לא נצביע על מה שבין השרים.

חיים כץ: אשב עם שר התמ"ת ושר החינוך ונראה איך אנחנו מסכמים את המחלוקת.

חיים כץ: אז איזה מספר סעיף זה?

נירה למאעי רכלבסקי: זו הגדרה 7 בסעיף ההגדרות, כשמשרד התמ"ת מבקש להוסיף - - -

חיים כץ: 7 ו-8 – "המכון להכשרה טכנולוגית" ו"מכללה טכנולוגית להכשרת צעירים".

נירה למאעי רכלבסקי: לא, למרות שהמחלוקת היא לגבי מבוגרים, שם רוצים להוסיף - - -

חיים כץ: אז איפה שיש מחלוקות תגידי, אנחנו לא מצביעים.

נירה למאעי רכלבסקי: כן, אבל זו הגדרה בתוך הסעיף.

נירה למאעי רכלבסקי: זה אומר שעל סעיף ההגדרות אנחנו לא מצביעים כרגע.

חיים כץ: לא, נצביע על הכול, להוציא את הגדרת הסעיף הזה.

דוד ימין: זה קשור גם בסעיף של מכללה להכשרת צעירים - - -

חיים כץ: מה שאת יודעת שעליו אנחנו לא מצביעים – את עוזבת.

חיים כץ: איפה את עכשיו?

נירה למאעי רכלבסקי: ב"צעירים".

חיים כץ: פה יש מחלוקת?

נירה למאעי רכלבסקי: בשבילכם זו מחלוקת?

דוד ימין: זה סלע המחלוקת.

נירה למאעי רכלבסקי: המבוגרים זו המחלוקת.

קריאה: זה שני צדדים של אותו עניין.

חיים כץ: נירה, בשביל מה את מתווכחת אתם?

חיים כץ: את לא מתווכחת עם אף אחד.

נירה למאעי רכלבסקי: כבר התווכחתי מספיק, אתה אומר.

חיים כץ: מי שאומר שיש לו הסתייגות, הולכים הלאה, נקודה.

חיים כץ: לא משחיתים זמן.

נירה למאעי רכלבסקי: אוקיי.

אלי כהן: פה יש לנו הערה.

חיים כץ: כיש הערה היא הולכת הלאה.

נירה למאעי רכלבסקי: לא, זו הערה מוסכמת.

חיים כץ: אה, הערה מוסכמת.

אלי כהן: שיהיה "מטעם המדינה", זה הכול, במקום "מטעם המכללה".

נירה למאעי רכלבסקי: כן, בדיון האחרון אמרנו שאנחנו מורידים את "מטעם מכללה טכנולוגית מוכרת", כי היתה הסכמה בין כל הגורמים שלא רוצים שהתעודה תהיה מטעם מכללה, אלא בסופו של דבר מטעם המדינה.

נירה למאעי רכלבסקי: אז נגיד שאנחנו מורידים את ההיגד הזה – "מטעם מכללה טכנולוגית מוכרת", וזה בהסכמה.

חיים כץ: אוקיי, שמעתי.

קריאה: אלי, הניסוח ש - - -

חיים כץ: הלו, השכונה נגמרה.

חיים כץ: אנחנו לא בשכונה.

חיים כץ: מה זה הצעקות האלה?

נירה למאעי רכלבסקי: לגבי הניסוח, נעשה Fine-tuning.

נירה למאעי רכלבסקי: כולם מתכוונים לאותו דבר, אנחנו צריכים פשוט למצוא דרך לנסח את זה, אבל מה שברור שאנחנו לא רוצים שזאת תהיה תעודה מטעם מכללה.

חיים כץ: מאה אחוז.

נירה למאעי רכלבסקי: אז אני מקריאה בלי ההיגד הזה, אוקיי?

קריאה: יש לנו - - -

נירה למאעי רכלבסקי: שנייה.

חיים כץ: אל תצביע.

חיים כץ: אתה לא מסכים לסעיף הזה?

קריאה: יש לנו הסתייגות.

חיים כץ: מאה אחוז.

חיים כץ: אין את הסעיף הזה.

חיים כץ: עכשיו גמרנו את ההגדרות.

חיים כץ: יש לנו הסתייגויות על - - -

אמנון צרניקה: סליחה, אפשר לומר משהו?

אמנון צרניקה: אני נציג משרד החינוך.

אמנון צרניקה: אנחנו מתנגדים לפרק א' שמדבר על ההגדרות.

אמנון צרניקה: היות ואין כאן סעיפים שמסמנים כל אחת מההגדרות, אנחנו מתנגדים באופן גורף לכל סעיף ההגדרות מפני שיש לנו הסתייגויות והערות לגבי כמה מתת-הסעיפים שמופיעים פה בהגדרות, כולל הסעיף הזה שכרגע תיקנתם, שהתעודה תהיה מטעם המדינה, יש לנו גם הסתייגות לגבי התוכן הזה.

נירה למאעי רכלבסקי: זו היתה הערה שלך.

נירה למאעי רכלבסקי: בעקבות ההערה שלך עשינו את זה.

אמנון צרניקה: כן, אבל לא ראיתי את הניסוח הזה שמופיע פה.

חיים כץ: זאת אומרת, אתה מתנגד לכל סעיף ההגדרות.

אמנון צרניקה: לכל סעיף ההגדרות.

חיים כץ: מצוין.

חיים כץ: הלאה.

חיים כץ: חבל שלא אמרת את זה בהתחלה, לא היינו מקריאים.

נירה למאעי רכלבסקי: אתה רוצה להצביע עכשיו?

חיים כץ: לא.

חיים כץ: הוא מתנגד לכל סעיף ההגדרות.

אמנון צרניקה: ביקשתם קודם להקריא, לא?

חיים כץ: לא.

חיים כץ: אל תשחית את זמני.

אמנון צרניקה: אני יכול מראש?

חיים כץ: כן, מראש תגיד לי.

אמנון צרניקה: אין בעיה.

אמנון צרניקה: בסדר גמור.

חיים כץ: אני לא משחית את הזמן.

חיים כץ: אני לא בדיונים שלכם.

חיים כץ: אני לא רגיל להשחית זמן.

חיים כץ: רק תזכרו מה שאמרתי, שאם על מה שהיה לכם פה הסכמות תגידו לא, אאשר פה את הכול היום, ותקבלו על הראש על הכול.

חיים כץ: רק שתדעו את זה, קחו את זה בחשבון.

אמנון צרניקה: אנחנו מתנגדים לפרק ב', 2(1) קטן בסוגריים.

חיים כץ: לזה אתם מתנגדים?

אמנון צרניקה: כן.

חיים כץ: ו"השרים ימנו את מועצת ההנדסאים" – ל-2 ראשי אתם גם מתנגדים?

אמנון צרניקה: לא.

אורי רשטיק: גם להתאחדות הסטודנטים יש התנגדות לסעיף 2.

אורי רשטיק: צריך להוסיף לו סעיף קטן.

חיים כץ: עזוב, לא ביקשתי שתסביר.

נירה למאעי רכלבסקי: הם רוצים להוסיף נציג סטודנטים.

אורי רשטיק: רוצים להוסיף נציג סטודנטים.

חיים כץ: אוקיי.

חיים כץ: מצוין.

חיים כץ: שאלתי אותך מה אתה רוצה?

חיים כץ: אתה מתנגד.

חיים כץ: בסדר.

חיים כץ: הלאה.

נירה למאעי רכלבסקי: היתה גם פנייה של הצבא.

נירה למאעי רכלבסקי: אני לא יודעת אם אני מדברת בשמם.

חיים כץ: לא מעניין.

חיים כץ: אנחנו עכשיו ב-(1א).

חיים כץ: בינתיים אני רואה שלא עשינו כלום, ואלו עשרות הישיבות שלכם.

נירה למאעי רכלבסקי: לא.

נירה למאעי רכלבסקי: תדע לך, זה שונה.

אמנון צרניקה: יותר מעשרות ישיבות – שנתיים פלוס.

נירה למאעי רכלבסקי: שנה דרמטית, אבל אנשים נזכרו ברגע האחרון בדברים מכאן.

חיים כץ: טוב, אוקיי.

חיים כץ: לא, הוא מתנגד לזה.

חיים כץ: הוא אמר שהוא מתנגד.

נירה למאעי רכלבסקי: אה, אז לא לקרוא.

נירה למאעי רכלבסקי: אוקיי.

אמנון צרניקה: 2(1), כן, אני מתנגד.

נירה למאעי רכלבסקי: (1א) – הנציג הבא:

תמיר גרינברג: ל-(9) אנחנו נתנגד.

תמיר גרינברג: פורום המכללות הטכנולוגיות רוצים להגדיל את כמות הנציגים.

נירה למאעי רכלבסקי: אולי אציין הערה לגבי (1), או שנשאיר את זה כבר להמשך?

חיים כץ: לא, תצייני הערה.

קריאה: אתם יכולים להתייחס רק לפסקה (9), כי אתם שייכים למשרד התמ"ת.

חיים כץ: תסלח לי, הלו, שמעתי אותך.

חיים כץ: אנחנו מצביעים על (1א) עד (8).

חיים כץ: מי בעד – ירים את ידו.

חיים כץ: בעד – פה אחד

חיים כץ: תודה רבה.

חיים כץ: הסעיף אושר על-ידי כל חברי הכנסת שנמצאים פה, ויש להם זכות הצבעה.

חיים כץ: ואנחנו עוברים ל"תפקידי המועצה".

נירה למאעי רכלבסקי: "תפקידי המועצה 3.

נירה למאעי רכלבסקי: תפקידי המועצה הם - - - "

אורי רשטיק: סליחה, אני רק עכשיו - - -

חיים כץ: סלח לי, אדוני, זה לא מעניין.

חיים כץ: הקריאו, לא רוצה.

אורי רשטיק: אבל אמרתי לפני.

נירה למאעי רכלבסקי: לא הצביעו על כל פרק ב'.

חיים כץ: תקשיב.

אורי רשטיק: אני מקשיב.

חיים כץ: לא מעניין מה שאמרת.

חיים כץ: הצבענו, נגמר.

חיים כץ: בבקשה, תמשיכי.

תמיר גרינברג: אין לי בעיה עם הסעיפים האלה אם רוצים להוסיף סעיף - - -

חיים כץ: לא יודע מה אתה הולך להוסיף.

חיים כץ: עם הסעיפים האלה אין לך בעיה?

תמיר גרינברג: עם אלה אין לי בעיה.

חיים כץ: יש מישהו שיש לו פה בעיה?

חיים כץ: אנחנו מצביעים על סעיף 3.

חיים כץ: מי בעד – ירים את ידו.

חיים כץ: בעד – פה אחד

חיים כץ: תודה רבה.

חיים כץ: הסעיפים אושרו.

נירה למאעי רכלבסקי: אני מוסיפה כאן "ובתקנות לפיו", כי זה עניין טכני משפטי שיכול להיות שסדרי-הדין יהיו גם בתקנות.

חיים כץ: אוקיי.

חיים כץ: יש למישהו הערות על 4?

חיים כץ: מי בעד סעיף 4 – ירים את ידו.

חיים כץ: בעד – פה אחד

חיים כץ: תודה רבה.

חיים כץ: סעיף 4 אושר.

חיים כץ: 5.

נירה למאעי רכלבסקי: זה כדי לייעל.

נירה למאעי רכלבסקי: זהו, זה 6.

חיים כץ: תמשיכי, 7.

חיים כץ: יש הערות על 5 ו-6? אין הערות.

חיים כץ: מי בעד סעיפים 5 ו-6 – ירים את ידו.

חיים כץ: בעד – פה אחד

חיים כץ: תודה רבה.

חיים כץ: גם הסעיפים האלה אושרו.

חיים כץ: 7.

חיים כץ: אנחנו מצביעים מ-7 עד 9, כולל.

חיים כץ: מי בעד – ירים את ידו.

חיים כץ: בעד – פה אחד

חיים כץ: תודה רבה.

חיים כץ: הסעיפים האלה אושרו.

נירה למאעי רכלבסקי: יש כאן הערות.

עדי גולדינר: יש לנו הסתייגויות לנוסח.

חיים כץ: נאשר את 10 ו-11.

חיים כץ: מי בעד – ירים את ידו.

חיים כץ: בעד – פה אחד

חיים כץ: תודה רבה.

חיים כץ: 10 ו-11 אושרו.

חיים כץ: נלך ל-13.

נירה למאעי רכלבסקי: גם ל-13 יש הערות.

חיים כץ: אז נעזוב את 13.

חיים כץ: נלך לפרק ג': "ועדת ההסמכה", 14.

נירה למאעי רכלבסקי: גם כאן יש הערות.

חיים כץ: מאה אחוז.

חיים כץ: נלך לפרק ד', 15.

קריאה: ל-(א), (ב) ו-(ג) אנחנו מתנגדים.

חיים כץ: יופי.

חיים כץ: אז נלך ל-16.

קריאה: גם.

קריאה: יש לנו הערה ניסוחית ל-16 - - -

חיים כץ: ניסוחית?

נירה למאעי רכלבסקי: לא, כל הרישום במרשם נמצא ב - - -

חיים כץ: נלך ל-17.

נירה למאעי רכלבסקי: לא, כנ"ל.

נירה למאעי רכלבסקי: 16, 17 – כל הסעיפים של המרשם.

חיים כץ: נלך ל-18.

נירה למאעי רכלבסקי: גם ב"ייחוד התואר" יש הערות – אלו פשוט הסעיפים של ההחלטות העקרוניות.

חיים כץ: מה עשיתם כל השעות האלה?

חיים כץ: נלך ל-19.

נירה למאעי רכלבסקי: "הוועדה המשותפת" – על זה אני כבר לא יודעת מה העמדה שלהם.

נירה למאעי רכלבסקי: עדי, יש לכם הערות על 19?

חיים כץ: על 19 יש מחלוקות?

עדי גולדינר: כן.

עדי גולדינר: להגיד אם יש לנו הערה רק לאחת מהפסקאות?

חיים כץ: לא.

חיים כץ: תגידי רק שיש הערה.

חיים כץ: לא מעניין אותי מה ההערה שלכם.

עדי גולדינר: אז כן, יש לנו הערה.

חיים כץ: על 19 יש הערה.

חיים כץ: 20.

נירה למאעי רכלבסקי: 20 זה בסדר.

עדי גולדינר: הערת נוסח.

דוד ימין: זה מתווה להמשך, שנייה, אני רק רוצה להגיד - - -

חיים כץ: תשמעו, לא יכול להיות שאתם יושבים כל כך הרבה שעות ואתם מעירים פה הערות נוסח.

דוד ימין: לא, זה לא הערות נוסח.

חיים כץ: לא יכולים להיות כאלה דברים.

חיים כץ: אני לא מבין איך העסק הזה עובד אצלכם.

מורן רוזנבלום: גם לנו אין הערה לסעיף הזה.

מורן רוזנבלום: סליחה, לא ראיתי שקיבלו.

עדי גולדינר: אין לנו הערה לסעיף הזה.

נירה למאעי רכלבסקי: אתם חוזרים בכם?

עדי גולדינר: כן.

נירה למאעי רכלבסקי: אוקיי, אני מקריאה.

דוד ימין: אני רק רוצה להעביר משהו קטן שקיבלתי הבוקר מהמשרד שלי.

דוד ימין: עבדנו על הפרק המשמעתי, בעיקרון הסכמנו על כולו.

דוד ימין: אבל במשרד היום הבוקר, חצי שעה לפני, אמרו לי שיש להם ספק בכלל אם הם מעוניינים בכל הפרק המשמעתי הזה.

דוד ימין: לכן, זה לא שלי, אני כפוף למי שנמצא מעלי - - -

חיים כץ: תשמע, אנחנו הולכים להצביע על כל הפרק המשמעתי, ואני הולך לאשר אותו.

מורן רוזנבלום: יש לנו התנגדויות בתוך הפרק המשמעתי.

חיים כץ: בסדר.

חיים כץ: אתם לא יכולים לעשות צחוק.

חיים כץ: סליחה, נגמר, אין דיונים.

חיים כץ: הדיונים נגמרו.

חיים כץ: תעברי לפרק ז'.

נירה למאעי רכלבסקי: עברנו לפרק ז' – "עונשין ודין משמעתי".

נירה למאעי רכלבסקי: 20 זה עונשין.

נירה למאעי רכלבסקי: על 20 אין מחלוקת.

נירה למאעי רכלבסקי: אני מקריאה.

מורן רוזנבלום: לא, אין מחלוקת ב-20.

מורן רוזנבלום: לזה אנחנו מתנגדים.

חיים כץ: לְמה?

מורן רוזנבלום: לפסקה הזו – (2).

חיים כץ: אוקיי, אנחנו מצביעים על פסקאות 20(1) ו-(3).

חיים כץ: מי בעד – ירים את ידו.

חיים כץ: בעד – פה אחד

חיים כץ: פסקאות (1) ו-(3) אושרו.

חיים כץ: עכשיו אנחנו ב-20א.

חיים כץ: משרד המשפטים, איזה התנגדויות יש לכם?

חיים כץ: אין להם התנגדויות.

חיים כץ: תקריאי את 20א.

נירה למאעי רכלבסקי: בסדר?

עדי גולדינר: כן.

חיים כץ: תלכי ל-20ב.

נירה למאעי רכלבסקי: לדעתי ב-20ב יש להם איזושהי הערה.

מורן רוזנבלום: ההערה שלי לסעיף 20ב(ב) קטן.

חיים כץ: תקראי עד 20ב(ב), אל תקראי את (ב) קטן.

חיים כץ: נרוויח קצת זמן.

נירה למאעי רכלבסקי: זה בעצם סעיף 20א רבתי.

חיים כץ: מי בעד – ירים את ידו.

חיים כץ: בעד – פה אחד

חיים כץ: תודה רבה.

חיים כץ: 20ב(א) אושר.

קריאה: סליחה, ב-20א באיזה שר מדובר?

קריאה: איזה שר?

נירה למאעי רכלבסקי: השר הוא תמיד שר התמ"ת.

נירה למאעי רכלבסקי: השרים הם שר החינוך ושר התמ"ת.

נירה למאעי רכלבסקי: פשוט לשר התמ"ת יש כאן נתח גדול יותר מהסמכויות, אז הוא מוגדר.

נירה למאעי רכלבסקי: עדי, אתם מסכימים ל-19?

קריאה: - - -

נירה למאעי רכלבסקי: אומר לי בונדי שהסכמתם ל-19.

נירה למאעי רכלבסקי: אם יורדים מהעניין של משרד הפנים, אז לא נשארה פה מחלוקת.

עדי גולדינר: ל-19 התנגדנו.

נירה למאעי רכלבסקי: התנגדתם.

חיים כץ: ואללה, הם יקבלו על הראש בדיון הבא.

נירה למאעי רכלבסקי: ב-20ג יש גם מחלוקת.

חיים כץ: מחלוקת, אז נלך הלאה.

מורן רוזנבלום: ל-20ג אנחנו מתנגדים.

עדי גולדינר: מתנגדים לסעיפים קטנים – (א), (ב) - - -

חיים כץ: בסדר, עזבי.

חיים כץ: 20ד.

עדי גולדינר: סליחה, הוא שאל אותי, חשבתי שהייתי צריכה להשיב.

חיים כץ: לא חשוב, אז הוא שאל.

נירה למאעי רכלבסקי: "הגשת קובלנה" יש כאן גם בעיה, נכון?

עדי גולדינר: התנגדות.

נירה למאעי רכלבסקי: כל אחד רוצה להוסיף חוקר.

חיים כץ: 20ה.

נירה למאעי רכלבסקי: 20ה אמור להיות בסדר.

עדי גולדינר: אין התנגדות.

נירה למאעי רכלבסקי: כאן לי יש איזו הערה קטנה למשרד המשפטים.

נירה למאעי רכלבסקי: ברוב החוקים חבר ועדת משמעת פוסל את עצמו.

עדי גולדינר: לא.

עדי גולדינר: דווקא בחוק בתי-המשפט השופט פוסל את עצמו.

עדי גולדינר: בהרבה חוקים בוועדת המשמעת כל הוועדה מכריעה יחד.

נירה למאעי רכלבסקי: כי בחלק שאני ראיתי, חבר ועדה - - -

מורן רוזנבלום: אבל הסכמנו על זה.

אייל שני: אבל הסכמנו על זה.

עדי גולדינר: הסכמנו שזו תהיה כל הוועדה.

אייל שני: הסכמנו שכל הוועדה תהיה, כן.

קריאה: נדמה לי שדילגנו על 20ד.

עדי גולדינר: אמרנו שיש התנגדות.

נירה למאעי רכלבסקי: לא, אני מקריאה.

חיים כץ: מי בעד סעיף 20ה – ירים את ידו.

חיים כץ: בעד – פה אחד

חיים כץ: תודה רבה.

חיים כץ: סעיף 20ה אושר.

חיים כץ: אנחנו מצביעים על סעיף 20ח מ-(ו) עד (י), כולל.

חיים כץ: מי בעד – ירים את ידו.

חיים כץ: בעד – סעיפים קטנים 20ח)ו) – (י), כולל אושרו.

חיים כץ: סעיפים 20ח(ו) – (י) אושרו.

נירה למאעי רכלבסקי: עכשיו מצביעים על 20ו, 20ז ו-20ח רבתי.

חיים כץ: 20ו – 20ח רבתי.

חיים כץ: מי בעד –ירים את ידו.

חיים כץ: בעד – פה אחד

חיים כץ: תודה רבה.

חיים כץ: גם הסעיפים האלה אושרו.

חיים כץ: נעבור ל-20ט.

נירה למאעי רכלבסקי: 20ט – "סמכויות עזר של ועדת המשמעת", אין לכם התנגדות.

חיים כץ: תאמיני לי, יש ועדות משמעת וועדות חקירה, רק אין הנדסאים.

נירה למאעי רכלבסקי: למה?

נירה למאעי רכלבסקי: בעזרת השם יהיה להם ייחוד פעולות, יהיה רציני.

קריאה: זה כמה דפים רק על משמעת.

חיים כץ: בסדר.

עדי גולדינר: זה מאוד חשוב.

נירה למאעי רכלבסקי: זה מאוד חשוב, כי אם יהיו כאן הנדסאים עם תפקידים מאוד חשובים, עם רישיונות, אז בהתאם צריך גם - - -

עדי גולדינר: כדי לשלול להם את הרישיון צריך שיהיה להם הליך הוגן.

נירה למאעי רכלבסקי: זה גם נותן מעמד, זה גם נותן יוקרה למה שהולך להיות.

עדי גולדינר: יש לנו התנגדות לסעיף 20י, סעיף קטן (ב).

חיים כץ: מי בעד סעיף 20ט – ירים את ידו.

חיים כץ: בעד – פה אחד

חיים כץ: תודה רבה.

חיים כץ: סעיף 20ט אושר.

חיים כץ: ננסה את 20י עד סעיף (5) בלי (ב).

חיים כץ: תקריאי.

חיים כץ: אנחנו מצביעים על סעיף 20י(א).

חיים כץ: מי בעד – ירים את ידו.

חיים כץ: בעד – פה אחד

חיים כץ: תודה רבה.

חיים כץ: סעיף 20י(א) אושר.

נירה למאעי רכלבסקי: על 20י(א) אין להם הערות, מורן, נכון?

חיים כץ: נגמר.

חיים כץ: עכשיו יכולות להיות להם הערות עד מחרתיים.

חיים כץ: אנחנו ב-(ב).

חיים כץ: על (ב) יש להם הערות.

נירה למאעי רכלבסקי: על ערעור גם אין לנו הערות, נכון?

עדי גולדינר: אין.

נירה למאעי רכלבסקי: עיכוב ביצוע – כנ"ל.

עדי גולדינר: לסעיף קטן (ב) אנחנו מתנגדים.

חיים כץ: ל-(ג) גם יש לך התנגדות?

עדי גולדינר: לא.

חיים כץ: נעבור ל-(ג).

נירה למאעי רכלבסקי: כאן יהיה ניסוח.

חיים כץ: אנחנו מצביעים על 20יא עד 20טו, להוציא סעיף 20טו(ב).

חיים כץ: מי בעד – ירים את ידו.

חיים כץ: בעד – פה אחד

חיים כץ: תודה רבה.

חיים כץ: הסעיפים אושרו.

נירה למאעי רכלבסקי: 20טז גם אין לכם הערות, נכון?

חיים כץ: אנחנו מצביעים על 20טז.

חיים כץ: מי בעד – ירים את ידו.

חיים כץ: בעד – פה אחד

חיים כץ: תודה רבה.

חיים כץ: סעיף 20טז אושר.

חיים כץ: עוברים לפרק ח': "הוראות שונות".

אייל שני: יש לנו התנגדות.

חיים כץ: לכל הפרק?

אייל שני: לא.

אייל שני: לסעיף 21.

חיים כץ: אוקיי.

נירה למאעי רכלבסקי: ב-22 לא צריכה להיות בעיה, נכון?

חיים כץ: ל-22 מישהו מתנגד?

רפי רייש: תוספת.

נירה למאעי רכלבסקי: לא, אבל הבעיה שלך היא בסעיף 12.

נירה למאעי רכלבסקי: לא פה, נכון?

נירה למאעי רכלבסקי: זה בסעיף של הוועדה המשותפת.

רפי רייש: סעיף 22 על חוק המהנדסים, מוסיף סוגיה שם - - -

נירה למאעי רכלבסקי: כן, אבל זה לא פה.

נירה למאעי רכלבסקי: זה התיקון העקיף.

נירה למאעי רכלבסקי: אתה מדבר על הסעיף שמקים את הוועדה המשותפת, שם יש לך בעיה.

נירה למאעי רכלבסקי: אתה רוצה - - - אותה.

רפי רייש: לא.

רפי רייש: הסעיף הזה תלוי בוועדה המשותפת.

רפי רייש: אם הוועדה המשותפת - - -

נירה למאעי רכלבסקי: בדיוק.

חיים כץ: עזוב.

חיים כץ: אתה מתנגד?

רפי רייש: כן.

חיים כץ: ואללה, לפחות תהנה עכשיו עד ה-27 בחודש, אז החגיגה נגמרת.

קריאה: אתה גם תעשה משהו טיפשי.

חיים כץ: מאה אחוז, אתה צודק, אני עם הטיפשויות אסכים.

חיים כץ: לטיפשויות אסכים, ארצה שהנדסאי יוכר ויוכל לתת ולתרום למדינת ישראל, וכל המסביב, כל אלה ששומרים – יהיה להם קצת פחות עבודה.

חיים כץ: העיקר שאת העונשים גמרנו.

חיים כץ: אין עוד את מי להעניש, אבל את זה כבר גמרנו.

חיים כץ: ואללה, זה קרקס.

נירה למאעי רכלבסקי: לא, אבל חשוב שיש כאלה סעיפים.

חיים כץ: בסדר, נו, אוקיי.

נירה למאעי רכלבסקי: בסוף, אתה יודע, גשר המכביה - - -

חיים כץ: ואללה, תני להם לחגוג, יש להם כמה ימים לחגוג, שיחגגו.

נירה למאעי רכלבסקי: חוק בתי-משפט לעניינים מינהליים לא צריכה להיות בעיה, נכון?

נירה למאעי רכלבסקי: אני מקריאה.

נירה למאעי רכלבסקי: כמובן, זה יכול להשתנות לפי תיקונים שיהיו בחוק הזה.

חיים כץ: באישור ועדת העבודה, הרווחה והבריאות.

נירה למאעי רכלבסקי: גובה האגרה?

חיים כץ: כן.

וילמה מאור: יש לך את זה מההתחלה.

נירה למאעי רכלבסקי: כן, בהתחלה.

חיים כץ: אוקיי.

חיים כץ: אוקיי.

אמנון צרניקה: ל-(א) ו-(ד) אנחנו מתנגדים.

נירה למאעי רכלבסקי: רגע, קודם תאשר את זה.

חיים כץ: מי בעד סעיפים 23 עד 26?

חיים כץ: בעד – פה אחד

חיים כץ: תודה רבה.

חיים כץ: אושר.

חיים כץ: ל-27 אתה מתנגד.

אמנון צרניקה: ל-(א) ו - - -

חיים כץ: עזוב.

חיים כץ: בשביל מה?

חיים כץ: נקריא את הכול אחר כך.

חיים כץ: לא צריך.

אמנון צרניקה: אין בעיה.

חיים כץ: 28.

נירה למאעי רכלבסקי: זה חשוב מאוד.

חיים כץ: מי בעד?

חיים כץ: בעד – פה אחד

חיים כץ: תודה רבה.

חיים כץ: סעיף 28 אושר.

נירה למאעי רכלבסקי: בתוספת יש גם בעיה.

חיים כץ: בסדר, אוקיי.

נירה למאעי רכלבסקי: יש לכם הצעות?

חיים כץ: עברנו הקראה ראשונית.

חיים כץ: כל אחד קיבל את מה שהוא רצה.

חיים כץ: יש לכם עד ה-27 בחודש זמן להתכנס, לסיים, לדון, לבוא לפה ב-27 עם הסכמות נוספות, ואז אלך אתכם עם ההסכמות.

חיים כץ: אם לא, לא קרה כלום.

חיים כץ: באמת לא קרה כלום.

חיים כץ: תאמינו לי, מניסיונם של אלה שיושבים בוועדה.

חיים כץ: תבואו עם הסכמות, תתפשרו.

חיים כץ: לא תתפשרו, גם אם נדמה לכם שיש לכם משהו, לא יהיה לכם.

חיים כץ: תודה רבה, הישיבה נעולה.

חיים כץ: שתהיה לכולם שנה טובה וחג שמח.